मीरा अगर श्री कृष्ण का वरण करती है तो ठोक-बजा कर करती है। इस सम्बन्ध में रोहिणी अग्रवाल का यह कथन अवलोकनीय है कि “मीरा आरोपित विवाह सम्बन्ध को अस्वीकार कर स्त्री द्वारा स्वयं पति रूप में पुरुष का वरण करने की पक्षधर है। विवाह संस्था स्त्री की देह पर की जाने वाली द्विपक्षीय संधि नहीं, न ही प्रतिशोध और प्रतिकार की अमानुषिकता। विवाह सम्बन्ध देह का कामुक खेल या कुलवृद्धि का शुष्क दायित्व नहीं, जीवन सहचर पाने की अनुराग भरी प्रक्रिया है। फलतः सम्बन्ध न आनन-फानन में तय हों, न बाहरी दबाब से। ठगे जाने की प्रतीति ही न रहे, इस लिए ठोक बजा कर साथी ढूँढने का अवसर और अधिकार पाना चाहती है मीरा।” (अग्रवाल, रोहिणी 2011, 25)। निम्नलिखित उदाहरण प्रस्तुत है :